**Zápisnica č. 3/2022**

zo stretnutia Správnej rady ÚI SAV, v. v. i. dňa 18. 5. 2022 o 10:00   
z dôvodu konania voľby člena vedeckej rady

**Zúčastnení za SR UI SAV, v.v.i.:** Ing. Mgr. Robert Andok, PhD.; Mgr. Róbert Sabo, PhD.;   
doc. Ing.Ladislav Hluchý, CSc.; Ing. Zoltán Balogh, PhD.; prizvaný na zabezpečenie elektronického hlasovania Ing. Lukáš Valášek, PhD.

Dňa 18. 5. 2022 sa uskutočnilo zhromaždenie zamestnancov Ústavu informatiky SAV, v. v. i., na ktorom prebehol pohovor s kandidátkou na členku vedeckej rady ústavu a následne sa konali doplňujúce voľby do vedeckej rady (ďalej len VR). Zhromaždenie a pohovor sa konali hybridne a voľby sa konali elektronicky.

Program rokovania:  
1. Otvorenie  
2. Pohovor s kandidátmi (hybridne)  
3. Voľba člena VR (elektronicky)  
4. Správa o činnosti VR  
5. Oznámenie výsledkov voľby  
6. Ukončenie rokovania

Ad 1/  
Po otvorení rokovania poverený člen správnej rady rady (Mgr. Róbert Sabo, PhD.) podal organizačné infomácie o priebehu voľby a viedol samotný priebeh voľby. Vyhlásenie, prípravu i uskutočnenie pohovoru s kandidátmi a voľby organizovala správna rada Ústavu informatiky SAV, v. v. i.

Ad 2/  
Kandidátom na člena VR bola **Ing. Ivana Budinská, PhD.**

Správna rada konštatovala, že nie sú známe prekážky k voľbe a že všetci kandidátka predložila požadované materiály. Potom prítomná kandidátka prezentovala svoju predstavu o činnosti vo VR a odpovedala na otázky.

Ad 3/  
Voľbu riadila a vyhodnotila správna rada s pomocou mandátovej (Ing. Jana Bečková; Ing. Pavol Nemec; Ing. Miroslav Dobrucký) a volebnej (Ing. Mgr. Robert Andok, PhD.; Mgr. Róbert Sabo, PhD.; Ing. Lukáš Valášek, PhD.) komisie.

Počet účastníkov zhromaždenia bol dostatočný na uskutočnenie volieb. Výsledky tajného hlasovania sú nasledovné:

Počet oprávnených voličov: 60; počet prítomných oprávnených voličov: 36  
Počet hlasov za: 34; počet hlasov proti: 0; nehlasovali: 2

Za členku VR bola zvolená **Ing. Ivana Budinská, PhD.**

Voľba prebehla v zmysle zákona o SAV, zákona o verejnej výskumnej inštitúcii a podľa Vzorového volebného a nominačného poriadku na funkciu člena vedeckej rady verejnej výskumnej inštitúcie.

V Bratislave, 18. 5. 2022

Zapísal: Mgr. Róbert Sabo, PhD.

.................................................................

Ing. Mgr. Robert Andok, PhD.

riaditeľ a predseda Správnej rady ÚI SAV, v. v. i.